Վիտըն

Վիտըն, կամ Վիեննայի չորրորդ թաղամաս, 1850 թուականէն ի վեր մաս կը կազմէ Վիեննայի: Մանաւանդ որ ան ամէնէ փոքր թաղամասերէն է, ան ամէնէ խիտ բնակուած թաղամասն է:

 Աշխարհագրութիւն 

 Դիրք 
Վիտընի սահմանները՝

 հիւսիս՝ 1. Ներքին քաղաք
 արեւելք՝ 3. Լանտշդրասէ
 հարաւ՝ 10. Ֆավօրիթըն
 հարաւ-արեւմուտք՝ 6. Մարիահիլֆ
 հիւսիս-արեւմուտք՝ 5. Մարկարեդըն

Անոր տարածութիւնը 1,8 քմ. ք. է (180 հեքդար):

 Տարածքի օգտագործութիւն 
Վիտընի տարածքի 67,4 % շէնքեր շինուած են (Վիեննա՝ 33,32 %): Այստեղ փոխադրամիջոցներու տարածքը Վիեննայի երկրորդ ամէնէ բարձրն է՝ 26 % (Վիեննա՝ 13,75 %): Թաղամասին միայն թէ 6,56 % կը բաղկանայ կանաչ տարածքներէ (Վիեննա՝ 48,26 %), որմէ 85,5 % ինքնաշարժեր շարելու համար կը գործածուին: Չորրորդ թաղամասի մէջ չկան անտառներ, պարտէզներ, գիւղատնտեսութեան, մարզական տարածքներ:
+Տարածքի օգտագործում 2018 (հեքդար)Շէնքեր/շինուած կառոցուածքներԿանաչութիւնՋրայինՓոխադրամիջոցներու
տրամադրուած121,0717,70ԲնակարանԳործարաններհանրային ՀաստատութիւններԳիւղատնտեսականԶբօսայգիԱնտառՄարգագետինՓոքր պարտէզներԱզատ ժամի պարտէզներ94,296,0712,8012,10005,6
մինի|168x168փքս|Վիտընի բաժանմունքները

 Թաղամասի բաժանմունքներ 
Վիտըն բաժնուած է 3 մասերու՝ Վիտըն, Հունկըլպրուն եւ Շաումպերկըրկրունտ

 Ժողովրդագրութիւն 

 Բնակչութեան զարգացում 
1869-ին Վիտընի մէջ կ'ապրէին 55.682 մարդիկ: Բնակչութիւնը յաջորդ տարիներուն հետզհետէ կը շատնար, հասնելով մօտ 63.000՝ 1910-ին: Մինչեւ 2001 բնակչութեան թիւը հետզհետէ պակսեցաւ (28.357)Մարդահամար 15 Մայիս 2001: Բնակչութեան վերջնական թիւը եւ զարգացումը 1869-էն ի վեր: Վիեննայի Չորորդ թաղամաս՝ Վիտըն: Statistik.at (գերմաներէն, PDF, 12 kB), սակայն այդ թուականէն ի վեր, թիւը ետ բարձրացաւ,  իսկ 2020-ին Վիեննայի չորրորդ թաղամասը կ'ապրէին 33.212 անձեր:

 Բնակչութեան տարիք 
Վիտընի բնակչութեան տարիքի միջինը Վիեննայի միջինէն բարձր է: 2020-ին միջինը 42,1 տարեկան էր, իսկ Վիեննայի միջինը՝ 41 տարեկան:

 Բնակչութեան ծագում 
2020-ին Վիտընի բնակչութիւնը մեծամասնութեամբ Աւստրիացի էր (20110, 60,5%): 19,4% (6440) կու գան Եւրոպական Միութեան երկիրներէն, իսկ մնացած 20,1% (6662) այլ երկիրներէ:

 Զինանշան 
մինի|193x193փքս|Վիտընի Զինանշանը
Վիտընի Զինանշանը կը բաղկանայ Վիեննայի 3 հին արուարձաններու զինանշաններէ, որոնք այսօրուայ Վիտընի տարածքին կը համապատասխանեն՝

 Վերը Աջ՝ Վիտընի մաս: Կը ներկայացնէ «Վայտըն» ծառ մը: Այս զինանշանի ծագումը եղած է սխալի մը պատճառով՝ Վիտընի պատմական անունը՝ Վիթում, որ կը նշանակէ եկեղեցական կալուած, շուարած են Վայտըն կոչուած ծառի հետ:
 Վերը Ձախ՝ Շաումպուրկըրկրունտի մաս: Կը ներկայացնէ Սուրբ Ստեփանի աշտարակը, Շդարհըմպէրկի թագով փաթթուած: Նուիրուած է Էրնսդ Ռիւտիկըր ֆօն Շդարհըմպէրկին, Վիեննայի սպարապետը, որ մեծ դերակատարութիւն ունեցաւ 1683-ին Օսմանեան կայսրութեան դէմ քաղաքի պաշտպանութեան մէջ:
 Վարը՝ Հունկըլպրունի արուարձան, որմէ այսօր միայն փոքր մաս մը Վիտընի մաս կը կազմէ: Մէջտեղը կը գտնուի ջրհոր մը, որուն վրայ կը սաւառնի Սուրբ Լէօբօլտը, Ստորին Աւստրիոյ թեւարկուն: Անոր աջ կողմը կը գտնուի սուրբ Պետրոս եւ ձախ կողմը սուրբ Ֆլօրեան, երկրորդը նուիրուած Ֆլօրեան եկեղեցւոյ, որ այսօր կը գտնուի Մարկարեդընի մէջ:

 Ծանօթագրութիւն